Diari Oficial de la Generalitat Valenciana


Sumari del DOGV 6079, del 14-08-2009 (2009/9509)

Informació pública de la relació de béns i drets afectats pel projecte d'expropiació de la parcel·la 25 del polígon 7 del terme municipal de Gilet.
---------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9509


Data del document
:   29-07-2009

Organisme emissor
:   Ajuntament de Gilet

Tipus de document
:   Informació Pública

Descriptors 

:   * Gilet

Informació pública de la relació de béns i drets afectats pel projecte d'expropiació de la parcel·la 25 del polígon 7 del terme municipal de Gilet. [2009/9509]  
El Consell de la Generalitat Valenciana, mitjançant l'Acord de data 24 de juliol de l'any 2009, va declarar l'ocupació urgent dels béns i drets afectats pel projecte d'expropiació de 1.459,68 m²s de la parcel·la 25 del polígon 7 del terme municipal de Gilet, redactat per José María Pérez Adelantado, arquitecte municipal de l'Ajuntament de Gilet. Este acord va ser publicat en el Diari Oficial de la Comunitat Valenciana de data 28 de juliol de l'any 2009 (DOCV núm. 6066).   
Consegüentment, es fa pública la relació de béns i drets afectats per la declaració d'urgent ocupació dels béns i drets afectats pel projecte d'expropiació de 1.459,68 m²s de la parcel·la 25 del polígon 7 del terme municipal de Gilet, amb expressió del dia, lloc i hora en què es procedirà a alçar les actes prèvies d'ocupació, acte per al qual se cita, si bé seran individualment notificats cada un dels propietaris i titulars de drets i interessos legítims.   
Relació de béns i drets   
a. Superfície afectada: 1.459,68 m²s.   
b. Descripció: terrenys de naturalesa rústica.   
c. Finca cadastral: parcel·la 25 del polígon 7 del terme municipal de Gilet.   
d. Finca registral: finca núm. 837, tom 440, llibre 7, foli 237, inscrita en el Registre de la Propietat Número 2 de Sagunt.  
e. Propietari: Adelina Guzmán Díez, amb DNI número 63451881, segons certificació de domini i càrregues de data 1 d'abril de l'any 2009 expedida pel Registre de la Propietat Número 2 de Sagunt.   
f. Domicili: C/ 9 d'octubre, número 19,1é-1ª, de Gilet (València) CP 46641 (últim domicili conegut a Gilet). Elena Castelló Burguete, amb despatx professional al carrer Colom, número 12, 1r, pta. 2, de València, ha actuat com a legal representant d'Adelina Guzmán Díez.   
Dia: 16 de setembre de l'any 2009.   
Lloc: en l'Ajuntament de Gilet.   
Hora: 11.00 hores.   
Tot això a fi de complir amb allò que s'ha preceptuat en l'article 52.2 Llei d'Expropiació Forçosa. A l'acte hauran de comparéixer els titulars de béns i drets a ocupar per si o a través dels seus representants, proveïts de document nacional d'identitat (DNI), títols de propietat o acreditatius dels seus drets i, si és el cas, l'últim rebut de l'impost de béns immobles (IBI), i es podran fer acompanyar a costa seu, per pèrit i notari.   
De l'assenyalament es donarà compte per mitjà d'una citació individual a tots i cada un dels propietaris i titulars de drets. No obstant això, esta publicació i les altres oficials serviran de citació per a aquells el domicili dels quals s'ignore o que siga desconegut.   
Fins al moment en què les actes prèvies s'alcen l'expedient podrà ser examinat i efectuar-se al·legacions només als efectes d'esmenar errorades.  
Gilet, 29 de juliol de 2009.- L'alcaldessa presidenta: María Concepción Borrell Gascó. El secretari interventor: Rafael F. Tomás Llopis.